Diari Oficial de la Generalitat Valenciana


Sumari del DOGV 5928, del 08-01-2009 (2008/15644)

RESOLUCIÓ de 29 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat i la Fundació de la Comunitat Valenciana Oficina Valenciana per a la Societat de la Informació (Fundació OVSI), per a la realització d'actuacions en el marc del Pla Avança durant l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15951


Data del document
:   29-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * fundació
    * nova tecnologia
    * xarxa de transmissió de dades
    * programa d'actuació
    * tecnologia de la informació

RESOLUCIÓ de 29 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat i la Fundació de la Comunitat Valenciana Oficina Valenciana per a la Societat de la Informació (Fundació OVSI), per a la realització d'actuacions en el marc del Pla Avança durant l'exercici 2008. [2008/15236]  
La Generalitat i la Fundació de la Comunitat Valenciana Oficina Valenciana per a la Societat de la Informació (Fundació OVSI) han subscrit, després de la tramitació prèvia reglamentària, el 16 de desembre de 2008, un conveni per a la realització d'actuaciones en el marc del Pla Avança durant l'exercici 2008 .  
En compliment del que establix l'Acord de 12 de desembre de 2008, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1667/2008, i que figura com a annex d'esta resolució.  
València, 29 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre la Generalitat i la Fundació de la Comunitat Valenciana Oficina Valenciana per a la Societat de la Informació (Fundació OVSI) per a la realització d'actuacions en el marc del Pla Avança durant l'exercici 2008  
València, 16 de desembre de 2008  
Reunits  
D'una banda, Paula Sánchez de León Guardiola, consellera de Justícia i Administracions Públiques, qui actua en nom i representació de la Generalitat, de conformitat amb l'article 28, lletres c), g) i ll), de la Llei 5/1983, de 30 de desembre, del Consell, i 2n.2 del Decret 20/1993, de 8 de febrer, del Govern Valencià, pel qual es regula el Registre de convenis i s'establix el règim jurídic i pressupostari dels convenis que subscriga la Generalitat Valenciana, i facultada expressament per a la firma del present conveni per acord del Consell, de data 12 de desembre de 2008.  
I, de l'altra, Francisco-Javier López Ramírez, major d'edat, amb DNI número 28848565P, en nom i representació de la Fundació de la Comunitat Valenciana Oficina Valenciana per a la Societat de la Informació, en avant Fundació OVSI, entitat domiciliada a Alacant, carrer Bazán, 57, i proveïda de CIF G-53032298, com a gerent de l'esmentada Fundació segons escriptura autoritzada en data 25 de juliol de 2008 pel notari d'Alacant, Francisco Benítez Ortiz, amb número 2051 del seu protocol.  
Exposen  
El 23 de novembre de 2007 es van subscriure les Addendes al Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa Ciutadania Digital (en avant, Addenda CiuDigital 2007) i per al desenvolupament del Programa PIME Digital (en avant, Addenda Pime Digital 2007), en l'àmbit del Pla Avança.  
Les Actuacions 1 (Inclusió dels ciutadans en la Societat de la Informació), 3 (Museu TIC de la Comunitat Valenciana) i 8 (Activitats de promoció, difusió i comunicació) de l'Addenda CiuDigital 2007, així com les Actuacions 1 (De CompeTIC a la creació d'entorns productius avançats) i 4 (Cluster de l'Hipersector TIC de la Comunitat Valenciana) de l'Addenda Pime Digital 2007, preveuen una sèrie d'objectius l'eficient consecució dels quals requerixen de la col·laboració directa de la societat civil, a través d'organitzacions d'este tercer sector vinculades a les TIC i al foment de la Societat de la Informació i del Coneixement en la Comunitat Valenciana.  
Amb posterioritat a la subscripció de les Addendes mencionades es va estimar pertinent procedir al traspàs de 111.263,00 euros de l'Actuació 3 (Museu TIC de la Comunitat Valenciana) a l'1 (Inclusió dels ciutadans en la Societat de la Informació), sense perjuí per a aquella. Això implicava una variació amb tolerància inferior al 30% (en concret, del 8,49%) de l'import consignat inicialment en l'actuació cedent (1.311.263,00 euros), i que les actuacions 1 i 3 quedaren, final i respectivament, amb uns imports totals de 701.263,00 euros i d'1.200.000,00 euros.  
Per l'anterior, i d'acord amb les facultats consignades en la clàusula setena (Instruments per al Desenvolupament del Conveni) del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança, subscrit el 27 de juliol de 2006, el director general de Modernització de la Conselleria de Justícia i Administracions Públiques de la Generalitat, en l'actualitat amb competències de Delegat del Conveni expunt primer de l'Acta de la reunió de constitució de la Comissió Bilateral del Conveni referenciat, celebrada el 13 de setembre de 2006, va adoptar la decisió de transferència entre actuacions per l'import assenyalat en l'anterior paràgraf.  
El finançament de totes les actuacions esmentades correspon íntegrament al Ministeri d'Indústria, Turisme i Comerç, i l'execució material d'estes competència i responsabilitat de la Generalitat, a través de la Direcció General de Modernització de la Secretaria Autonòmica d'Administracions Públiques de la Conselleria de Justícia i Administracions Públiques, si bé la seua concreció material pot dur-se a terme directament o a través de qualsevol institut jurídic de relació amb tercers previst en la legislació aplicable.  
En este sentit, la Fundació OVSI, en la qual, junt amb la Generalitat, participen una àmplia representació de distints sectors de la Comunitat Valenciana relacionats tant amb l'ús com amb la provisió de servicis de Telecomunicació i de Societat de la Informació, té entre les seues principals finalitats d'interés general i activitats la promoció de la Societat del Coneixement a la nostra Comunitat. Per això, la Fundació OVSI s'ha convertit des de fa ja anys en un element fonamental per a la implantació efectiva de projectes orientats a la incorporació plena de distints sectors d'activitat (ciutadans, empreses, sector educatiu, Administracions locals, societat civil, etc.) a la Societat del Coneixement, alguns d'ells directament vinculats a l'execució d'actuacions del Pla Avança en la Comunitat Valenciana.  
Així, la Fundació OVSI es constituïx en un instrument de la societat civil, en col·laboració amb la Generalitat -la qual forma part del seu Patronat-, que contribuïx en gran manera a la consecució dels objectius de consolidació de la Societat del Coneixement en la Comunitat Valenciana, però també en lleial i estreta col·laboració amb altres administracions i regions del nostre entorn europeu.  
La Generalitat i la Fundació OVSI consideren, per tot això, necessari prosseguir amb l'acció conjunta de col·laboració entre ambdós entitats, tant per a refermar allò que s'ha aconseguit fins al moment i sobre això aconseguir nivells superiors i òptims d'immersió tecnològica i en coneixement de la nostra ciutadania, empreses i societat, com per a complir eficient a les obligacions consignades en les Addendes mencionades abans subscrites per la Generalitat amb el Ministeri d'Indústria, Turisme i Comerç, a executar al llarg de 2008.  
Amb tals mesures i accions, a més, s'enfortix el mercat comú europeu, la Unió Europea, la política de competitivitat, inclusió i ocupació dissenyada per les seues institucions i, fonamentalment, s'alinea la nostra Comunitat amb la iniciativa estratègica i2010, de la Comissió Europea.  
Conforme a la clàusula sisena («Contractes, convenis i altres acords per a l'execució del Conveni»), del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança, subscrit el 27 de juliol de 2006, i del que deriven les Addendes mencionades, «el responsable d'execució de cada una de les actuacions establirà els contractes, convenis, acords, etc., necessaris per a la seua execució, en la part finançada per les Administracions Públiques (?)».  
Assenyala, a més, dita clàusula, que «especialment, i per a l'execució material de les actuacions que s'hi preveuen, la Generalitat de la Comunitat Valenciana podrà subscriure els convenis pertinents amb la Fundació de la Comunitat Valenciana Oficina Valenciana per a la Societat de la Informació (Fundació OVSI), així com amb l'Associació per al Foment del Comerç Electrònic Empresarial (ANETCOM), entitats sense ànim de lucre que pretenen fins d'interés general tecnològic TIC, tant de caràcter global per a la societat valenciana, com, específicament, per a les pimes de la Comunitat Valenciana. A este efecte, l'administració de la Generalitat podrà transferir fons a la Fundació OVSI o a l'Associació ANETCOM, a fi de que estes contracten o establisquen convenis o acords destinats a l'execució de les actuacions previstes en este Conveni. En tot cas, els contractes que s'establisquen per les dites entitats en l'àmbit d'este Conveni, hauran de complir els principis de publicitat i concurrència que regixen la contractació administrativa; i que s'assenyalen en l'article 11 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny», avui en dia substituït per la Llei 30/2007, de 30 d'octubre, de Contractes del Sector Públic, que, a més, configura a la Fundació OVSI com poder adjudicador, segons el seu article 3.3.b.  
En atenció a tota la fonamentació, tant fàctica com jurídica, exposada anteriorment, en compliment dels mandats consignats en l'article 19 de l'Estatut d'Autonomía de la Comunitat Valenciana, i amb el fi últim de contribuir a la consolidació de la Societat del Coneixement en la Comunitat Valenciana, ambdós parts estimen convenient subscriure el present conveni.  
Les ajudes regulades i concedides en el present conveni no precisen notificació o comunicació a la Comissió Europea, d'acord amb l'apartat 4 de l'article 3 del Decret 147/2007, de 7 de setembre, del Consell, per no ser-li aplicable l'apartat 1 de l'article 87 del Tractat de la Comunitat Europea, en concret, per no suposar avantatge econòmic per a determinada empresa en el mercat, ni afavorir determinades produccions, ni afectar els intercanvis comercials, ja que la Fundació OVSI destinarà aquelles ajudes a prestar béns i servicis de naturalesa tecnològica -normalment per mitjà de subcontractació conforme a la legislació general de subvencions i de contractes del Sector Públic- a qualsevol ciutadà/a o empresa que ho sol·licite, sense cap discriminació, amb transparència, concurrència i aplicació de criteris objectius de selecció, i sense afavorir a determinades empreses o produccions, derivat en concret de la seua configuració com poder adjudicador. Per això, no hi ha la possibilitat de falsejament de la competència.  
La subscripció d'este conveni se subjecta a les prescripcions contingudes en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança, en les Addendes CiuDigital 2007 i Pime Digital 2007, en la vigent Llei 38/2003, de 17 de novembre, General de Subvencions, en el seu Reglament de desenvolupament, aprovat pel Reial Decret 887/2006, de 21 de juliol, i en la resta de normativa de pertinent aplicació, i conforme amb les següents  
Clàusules  
Primera. Objecte del conveni   
El present conveni té com a objecte la regulació de les relacions entre la Generalitat i la Fundació OVSI per a l'execució i desenvolupament durant l'exercici 2008 de les Actuacions 1 (Inclusió dels ciutadans en la Societat de la Informació), 3 (Museu TIC de la Comunitat Valenciana) i 8 (Activitats de promoció, difusió i comunicació) de l'Addenda CiuDigital 2007, així com de les Actuacions 1 (De CompeTIC a la creació d'entorns productius avançats) i 4 (Cluster de l'Hipersector TIC de la Comunitat Valenciana) de l'Addenda Pime Digital 2007 (el contingut de la qual -a efectes del present conveni- s'arreplega en l'Annex I), en els termes i amb el detall que s'expressa en les dos següents clàusules.  
Segona. Activitats finançables  
Les activitats a realitzar per la Fundació OVSI que poden resultar finançades amb base en el present conveni són les següents (s'indica per a cada una d'elles el contingut bàsic així com la referència a l'Actuació i Addenda concretes a què es referix la seua execució, que es consigna el seu detall):  
a) Disseny i posada en marxa del Centre d'Accessibilitat TIC de la Comunitat Valenciana (CATIC), inclòs dins de l'Actuació 1 (Inclusió dels Ciutadans en la Societat de la Informació) de l'Addenda CiuDigital 2007.  
b) Extensió del model municipal Seniority, destinat a l'assistència a persones en situació de dependència basant-se en el suport d'una nova plataforma tecnològica. Seniority està inclòs dins de l'Actuació 1 (Inclusió dels Ciutadans en la Societat de la Informació) de l'Addenda CiuDigital 2007.  
c) Anàlisi, disseny, desenvolupament i dinamització del projecte Museu TIC - Espais d'Innovació TIC, com a iniciativa que permeta la conservació, catalogació, recuperació, difusió, exposició i investigació sobre l'evolució històrica, la situació vigent i les perspectives futures dels béns i drets de naturalesa tecnològica TIC de la Comunitat Valenciana i la seua exposició dinàmica i útil en funció dels diferents àmbits de la societat en què despleguen les seues funcionalitats. Tot això amb una visió de convertir la Comunitat Valenciana en un referent internacional sobre l'aplicació pràctica, intel·ligent i innovadora en matèria de TIC en els diferents àmbits, ambients o espais a què s'aplica: els Espais d'Innovació TIC.  
Este projecte s'incardina en l'Actuació 3 (Museu TIC de la Comunitat Valenciana) de l'Addenda CiuDigital 2007.  
d) Activitats de promoció, difusió i comunicació, coincident plenament amb el títol de l'Actuació 8 de l'Addenda CiuDigital 2007.  
e) Impuls i foment dels Agents de Desenvolupament Tecnològic, dins de les denominades Oficines Comarcals de Modernització (OCM), amb funcions d'assessorament, difusió, promoció, comunicació i assistència en el nivell municipal i comarcal, fonamentalment a pimes, en l'àmbit de la formació, ús i aplicació eficients i intel·ligents de les TIC. Esta iniciativa s'incardina dins de l'Actuació 1 (De CompeTIC a la creació d'Entorns Productius Avançats) de l'Addenda Pime Digital 2007.  
f) Escenari Tecnològic 2012, iniciativa que es concreta en la realització d'una investigació i anàlisi, basada en tècniques prospectives, amb l'objectiu de definir la situació previsible de les TIC i de la Societat de la Informació i del Coneixement en tal horitzó temporal. Este projecte s'integra dins de l'Actuació 4 (Cluster de l'Hipersector TIC de la Comunitat Valenciana) de l'Addenda Pime Digital 2007.  
Tercera. Línies de finançament  
1. L'aportació econòmica de la Generalitat per al finançament de les activitats assenyalades en la clàusula anterior és de 1.712.245,00 euros, que s'abonarà a càrrec de sengles línies de subvenció de Capítols 4 i 7 del programa pressupostari 31.07.84.566.86 Avantic del pressupost de la Generalitat corresponent a l'exercici 2008, segons el detall que s'enuncia a continuació:  
a) 1.156.927,00 euros, a càrrec de l'aplicació econòmica 66.90.76.403.55.4, T7090, denominació de la línia «Conveni Generalitat-OVSI per a Ciutadania Digital i PIME Digital (Conveni Pla Avança)», que finançarà les activitats previstes en les lletres a), b), c) i f), de la clàusula anterior.  
b) 555.318,00 euros, a càrrec de l'aplicació econòmica 63.83.12.281.28.1, T7089, denominació de la línia «Conveni Generalitat-OVSI per a Ciutadania Digital i PIME Digital (Conveni Pla Avança)-OVSI Funcionament», que finançarà les activitats previstes en les lletres d) i e), de la clàusula anterior.  
2. El finançament de les actuacions assenyalades en la lletra b) del número 1, anterior, de la present clàusula recaurà sobre les despeses de personal, corrents, d'explotació i funcionament en què incórrega la Fundació OVSI durant l'exercici 2008 al desenvolupar i executar-les.  
S'entendrà per «despeses corrents, d'explotació i de funcionament», als efectes del present Conveni, qualsevol dels conceptes i articles, en sentit ampli, que vénen arreplegats en el Capítol G2 (compra de béns corrents i despeses de funcionament) i, si fa el cas, en el capítol G3 (despeses financeres), de l'annex II (Pressupostos de la Generalitat 2009 - Classificació Econòmica de l'Estat de Despeses) de l'Orde de 26 de juny de 2008, de la Conselleria d'Economia, Hisenda i Ocupació, per la qual es dicten les normes per a l'elaboració del pressupost de la Generalitat per a l'exercici 2009 (DOCV núm. 5796, de l'1 de juliol de 2008, pàgines 69514 i següents), o la que la substituïsca per a l'exercici 2009, sense perjuí del paràgraf següent.  
Així mateix, s'entendran subvencionables els gastos de personal de la Fundació OVSI (sous i salaris, indemnitzacions i gratificacions personals i altres pagaments de personal, Seguretat Social a càrrec de la Fundació, altres despeses socials, etc.), en la mesura que tals recursos humans s'hagen destinat a les actuacions referides.  
Es podran entendre inclosos dins de l'esmentat concepte de «despeses corrents, d'explotació i de funcionament» també els referits, fonamentalment, en el Grup 6 («compres i despeses»), de la quarta part («quadre de comptes»), del Pla General de Comptabilitat, aprovat pel Reial Decret 1514/2007, de 16 de novembre (BOE núm. 278, del 20 de novembre), o, si és el cas, del Pla General de Comptabilitat de Menudes i Mitjanes Empreses, aprovat pel Reial Decret 1515/2007, de 16 de novembre (BOE núm. 279, del 21 de novembre), sempre que els comptes i subcomptes que allí s'enuncien siguen susceptibles de ser subvencionades conforme a la legislació de subvencions vigent.  
3. Les presents actuacions i aportacions són de finançament íntegre del Govern d'Espanya, a través del Pla Avança del Ministeri d'Indústria, Turisme i Comerç, Addendes CiuDigital 2007 i Pime Digital 2007.  
4. La present subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals, sempre que entre totes no superen el cost de les activitats finançades amb elles.  
Quarta. Justificació i règim jurídic de la subvenció   
1. La Fundació OVSI es compromet a acreditar la realització de l'objecte d'este conveni per mitjà de la presentació d'una memòria tècnica detallada justificativa de la realització de les activitats descrites en la clàusula segona. La Fundació OVSI, així mateix, quedarà obligada a realitzar la justificació que acredite el compliment de les activitats subvencionades, abans del 20 de desembre de 2008 en els termes i abast assenyalats en l'actual clàusula.  
2. Per a la justificació de la subvenció s'aplicarà el que preveu l'article 74 del Reglament de la Llei General de Subvencions, aprovat pel Reial Decret 887/2006, de 21 de juliol, açò és «compte justificatiu amb aportació d'informe d'auditor».  
L'abast del dit compte s'estendrà a la revisió i supervisió dels estats comptables, factures i la resta de documents acreditatius de transaccions o negocis jurídics i de les activitats realitzades per la Fundació OVSI en compliment d'este Conveni, que permeten obtindre la imatge fidel d'allò que s'ha actuat, així com la seua adequació a l'objecte d'este. En particular, la Fundació OVSI queda obligada a portar comptes separats, com a mínim, per cada una de les actuacions assenyalades en la clàusula segona, que permeten identificar els diferents moviments i estats comptables que es referisquen a les activitats objecte del conveni.  
El contingut de la memòria econòmica abreviada, amb el desglossament assenyalat per parts, serà el mínim arreplegat en l'article 74.5 del mencionat Reglament. La revisió del compte justificatiu serà llevat a cap per l'auditor sotmés a la Llei 19/1988, de 12 de juliol, d'Auditoria de Comptes, que haja realitzat les auditories de la Fundació OVSI, o, si no n'hi ha, serà el designat per la Direcció General de Modernització.  
Segons el que establix el número 3 de l'article 74 del Reglament de la Llei General de Subvencions, la despesa derivada de la revisió del compte justificatiu tindrà la condició de despesa subvencionable en la seua totalitat.  
3. El lliurament de les quantitats fixades en este Conveni es realitzarà d'acord amb el que establix l'art. 47 bis del text refós de la Llei d'Hisenda Pública de la Generalitat, en els termes següents:  
a) Per a la línia de subvenció de capítol 7 podrà avançar-se, a petició de la beneficiària de la subvenció, un 15% de l'import global de cada una d'aquelles, prèvia presentació de l'oportú aval bancari per un import del pagament que s'anticipa.  
b) Per a la línia de subvenció de capítol 4 el règim de pagament serà el següent:  
- El 40% de l'import total de la línia de subvenció es lliurarà immediatament una vegada firmat este Conveni per ambdós parts, prèvia presentació d'aval bancari per un import del pagament que s'anticipa.  
- El 20% de l'import total de la línia de subvenció es lliurarà després de l'aportació i comprovació de la documentació justificativa de l'efectiva i correcta aplicació de la suma lliurada a l'objecte previst en el present Conveni.  
- El 40% restant de l'import total de la línia de subvenció es lliurarà a la Fundació OVSI una vegada es justifique pel beneficiari el compliment del convingut.  
4. S'inclouen expressament com a despeses subvencionables, d'acord amb l'article 31.7 de la Llei 38/2003, de 17 de novembre, General de Subvencions, els gastos financers, d'assessoria jurídica o financera, els notarials i registrals, els pericials per a la realització dels projectes subvencionats i els d'administració específics, així com els de garantia bancària, sempre que estiguen directament relacionats amb les activitats subvencionades i siguen indispensables per a l'adequada preparació o execució d'estes.  
Els tributs seran també subvencionables quan el beneficiari de la subvenció els haja abonat efectivament. En cap cas es consideren despeses subvencionables els impostos indirectes quan siguen susceptibles de recuperació o compensació.  
Els costos indirectes podran imputar-se pel beneficiari a les activitats subvencionades en la part que raonablement corresponga d'acord amb les normes vigents i els principis generalment admesos en matèria de comptabilitat i, en tot cas, en la mesura que tals costos corresponguen al període en què efectivament es realitzen les activitats i, a més a més, han de ser explicitats i justificats en l'informe d'auditor quan concórreguen.  
Fent ús de l'habilitació consignada en l'article 31.2 de la Llei 38/2003, de 17 de novembre, General de Subvencions, i sense perjuí d'allò que s'ha indicat respecte dels tributs en esta mateixa clàusula, es considerarà despesa realitzat, a més de l'efectivament pagat amb anterioritat a la finalització del període de justificació, també el que, amb tal limitació temporal, s'haja meritat i degudament comptabilitzat conforme a criteris de prudència i en aplicació dels principis i normes de comptabilitat abans referits, circumstàncies, principis i normes que s'han d'incloure en l'informe de l'auditor.  
5. Amb caràcter general i imperatiu s'aplicarà la Llei 38/2003, de 17 de novembre, General de Subvencions, al present Conveni. Específicament el seu capítol IV, de manera singular els articles 19 i 30, hauran d'observar-se per la Fundació a l'hora d'omplir les seues obligacions de justificació i tindre dret al cobrament de la subvenció.   
Així mateix, en allò no previst expressament en este conveni regirà el que es disposa amb caràcter general per als perceptors de subvencions i ajudes públiques en el Text Refós de la Llei d'Hisenda Pública de la Generalitat i en la pròpia Llei 38/2003, de 17 de novembre, General de Subvencions.  
6. La Fundació OVSI haurà d'acreditar abans de la firma del present Conveni que es troba al corrent en el compliment de les seues obligacions tributàries i davant la Seguretat Social per mitjà de la presentació dels corresponents certificats oficials originals expedits per les respectives entitats o òrgans administratius competents en la matèria, si aquells no estiguren ja en poder de la Conselleria de Justícia i Administracions Públiques i mantingueren la seua vigència.  
Cinquena. Rescissió  
1. En virtut del que disposa l'article 7.3 del Decret 20/93, de 8 de febrer, el Consell, a través de la Conselleria de Justícia i Administracions Públiques, podrà procedir a la rescissió del present Conveni si durant la seua vigència no s'executa la prestació i contingut del mateix conforme a les seues prescripcions o si la Fundació OVSI incomplira qualsevol de les seues clàusules o obligacions o destinara les ajudes a fins diferents dels establits.  
Així mateix, s'entén incorporat expressament a este Conveni, sense necessitat la seua explicitació literal en el mateix, el contingut dels articles 36 i 37 de la Llei 38/2003, de 17 de novembre, abans mencionada, que amb caràcter bàsic regulen les causes de nul·litat i anul·labilitat de la resolució de concessió i les causes de reintegrament de les quantitats percebudes i l'exigència de l'interés de demora corresponent.  
2. Específicament, si la Fundació OVSI no invertira el total de la subvenció concedida en les actuacions contingudes en este Conveni o no poguera justificar-la en la seua integritat, a més de ser beneficiari tan sols de la quantitat realment invertida i justificada, haurà de reintegrar, així mateix, a la Generalitat els interessos i la resta de quantitats que li exigisca a esta l'administració General de l'Estat per incompliment total o parcial de les obligacions derivades de l'execució de les activitats incloses en les Actuacions 1 (Inclusió dels ciutadans en la Societat de la Informació), 3 (Museu TIC de la Comunitat Valenciana) i 8 (Activitats de promoció, difusió i comunicació) de l'Addenda CiuDigital 2007, així com en les Actuacions 1 (De CompeTIC a la creació d'entorns productius avançats) i 4 (Cluster de l'Hipersector TIC de la Comunitat Valenciana) de l'Addenda Pime Digital 2007, en els termes arreplegats en el present conveni.  
Sisena. Obligacions en la contractació de la Fundació OVSI  
1. La Fundació OVSI, en tant que poder adjudicador segons l'article 3.3.b) de la Llei 30/2007, de 30 d'octubre, de Contractes del Sector Públic, estarà obligada al compliment de les prescripcions de dita norma que li siguen aplicables, quan vaja a realitzar contractacions amb tercers.   
2. Sense perjuí d'allò que s'ha assenyalat en l'anterior apartat, respecte de la subcontractació que regula l'article 29 de la Llei 38/2003 mencionada, la Fundació OVSI haurà d'observar les obligacions que arreplega, establint-se la possibilitat de subcontractar tota l'activitat subvencionada.  
Així mateix, segons el que disposa el seu apartat 3.b de tal article, l'autorització de subcontractació competirà per escrit a la Direcció General de Modernització, no obstant, s'entendrà concedida tàcitament si transcorren deu dies hàbils des de la sol·licitud presentada amb este fi per la Fundació OVSI, sense que haja rebut resposta de la dita Direcció General.  
La sol·licitud d'autorització a què es referix l'anterior paràgraf haurà d'estar acompanyada del text del contracte que vaja a formalitzar-se per la Fundació OVSI, amb indicació de tots els elements necessaris perquè es puga adoptar motivadament la resolució i, específicament, l'import total de la contractació -amb tots els impostos i despeses inclosos-, la descripció dels servicis a prestar i activitats a desenvolupar pel subcontractista, així com, quan siga preceptiu en els termes del següent apartat, les tres ofertes que, com a mínim, s'hagen demanat per la Fundació OVSI, i, si fa el cas, l'informe motivat justificatiu de la selecció d'una d'elles, quan no recaiga en la proposta econòmica més avantatjosa.  
3. Conforme a l'article 31.3 de la Llei General de Subvencions mencionada, quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, la Fundació OVSI haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no hi haja en el mercat suficient nombre d'entitats que ho subministren o presten.  
L'elecció per la Fundació OVSI entre les ofertes presentades, que hauran d'aportar-se en la memòria de justificació, es realitzarà conforme a criteris d'eficiència i economia, havent de justificar-se expressament l'elecció quan no recaiga en la proposta econòmica més avantatjosa.  
Setena. Comissió de Seguiment  
1. A fi d'assegurar un adequat control i seguiment de l'objecte, actuacions, contingut i execució del present Conveni, i sense perjuí de les competències corresponents als òrgans homòlegs previstos en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla AVANÇA, s'establix una Comissió de Seguiment composta per:  
a) El director general de Modernització.  
b) Dos caps d'Àrea de la Direcció General de Modernització designats/des pel seu titular.  
c) El gerent de la Fundació OVSI.  
d) Dos tècnics/es de la Fundació OVSI designats/des pel seu gerent.  
A les reunions de la Comissió de Seguiment podran ser invitats, a proposta del director general de Modernització, els membres de la Comissió Bilateral prevista en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança.  
2. Seran funcions de la Comissió de Seguiment:  
a) Realitzar la supervisió, seguiment i avaluació material i financera dels projectes i actuacions previstes en el present Conveni.  
b) Interpretar el contingut del present Conveni i la seua aplicació.  
c) Qualssevol altres que s'encaminen al compliment d'este Conveni o al seu desenvolupament, conforme als interessos de les parts.  
Vuitena. Integració en els sistemes d'informació de l'Oficina Avantic  
La Fundació OVSI desenvoluparà quadres de comandament avançats que permeten per a cada una de les activitats d'este Conveni obtindre de manera fidel, àgil, senzilla, gràfica, multidimensional i completa la informació que d'elles es derive, actualitzant-la periòdicament i permetent en tot moment la plena integració de la dita informació dins dels sistemes d'informació de l'Oficina Avantic de la Direcció General de Modernització.  
Novena. Informació, documentació i revisió de les activitats.  
La Direcció General de Modernització podrà requerir a la Fundació OVSI en qualsevol moment la informació i documentació que estime pertinent en relació amb el desenvolupament de les activitats finançades, a fi de comprovar el regular compliment de l'execució del Conveni.  
La documentació generada per l'execució del Conveni estarà a disposició de la Intervenció General de la Generalitat i de la Sindicatura de Comptes, així com dels òrgans de control homònims de l'administració General de l'Estat, sense perjuí d'altres controls legalment pertinents.  
Conforme amb el que disposa el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança, es retrà compte de l'execució del present Conveni i de les seues propostes de modificació o revisió, al Delegat o a la Comissió Bilateral previstos en aquell, segons corresponga.   
Deu. Disponibilitat del contingut d'este Conveni i dels seus resultats com a demostradors, per a la seua difusió.  
El contingut d'este conveni podrà ser utilitzat per la Conselleria de Justícia i Administracions Públiques, per qualsevol dels seus òrgans superiors o directius, pel Ministeri d'Indústria, Turisme i Comerç i per la Fundació OVSI per a altres iniciatives, projectes, convenis i tots aquells actes i esdeveniments que suposen un bon ús d'ell.  
Onze. Referències a Administracions i a la Fundació OVSI.  
En totes les activitats que s'exercisquen en execució d'este conveni s'haurà d'incloure, quan corresponga:  
1) La menció a l'execució de la Generalitat, el seu logotip institucional i al seu planejament estratègic Avantic, així com a les pàgines web www.gva.es i www.avantic.es.  
2) La menció al finançament del Ministeri d'Indústria, Turisme i Comerç, el seu logotip, el del Pla Avança i la direcció de la pàgina web d'este, www.planavanza.es.  
3) El logotip de la Fundació OVSI i, si fa el cas, els corresponents a les activitats i projectes finançats.  
En l'annex II s'arrepleguen els logotips corresponents d'obligada presència.  
Dotze. Entrada en vigor i duració.   
El present conveni començarà a produir efectes a partir de la data de la seua firma i tindrà una vigència que s'estendrà des de l'1 de gener fins al 31 de desembre de 2008, sense perjuí de poder-se prorrogar expressament per acord de les parts, si concorreguera una pròrroga de les Addendes CiuDigital 2007 i Pime Digital 2007, de les quals es deriva i pel temps d'estes últimes.  
Tretze. Règim jurídic  
El present Conveni de col·laboració és de caràcter administratiu i es considera inclòs en l'article 4.1.d) de la Llei 30/2007, de 30 d'octubre, de Contractes del Sector Públic, quedant, per tant, fora del seu àmbit d'aplicació, sense perjuí de l'observança dels principis de la dita Llei per a resoldre els dubtes i llacunes que pogueren presentar-se, i es regirà per les seues pròpies clàusules i, supletòriament, per les normes generals del Dret Administratiu.  
A més, el present Conveni queda subjecte a la regulació continguda en el Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat Valenciana, així com en la resta de normativa aplicable.  
La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord entre les parts, a través de la Comissió de Seguiment prevista en ell i, si fa el cas, dels seus firmants.  
I en prova de conformitat es firma el present conveni, en dos exemplars i en el lloc i data assenyalats en l'encapçalament.  
La consellera de Justícia i Administracions Públiques: Paula Sánchez de León Guardiola.  
El gerent de la fundació OVSI: Francisco-Javier López Ramírez.  
ANNEX I  
Contingut aplicable al present acord de les actuacions 1 (Inclusió dels ciutadans en la Societat de la Informació), 3 (Museu TIC de la Comunitat Valenciana) i 8 (Activitats de promoció, difusió i comunicació) de l'addenda Ciudigital 2007, així com de les actuacions 1 (de CompeTIC a la creació d'entorns productius avançats) i 4 (Cluster de l'Hipersector TIC de la Comunitat Valenciana) de l'addenda Pime Digital 2007, subscrites el 23 de novembre de 2007, en desplegament del conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Pla Avança  
Addenda Ciutadania Digital 2007  
Actuació 1. Inclusió dels ciutadans en la Societat de la Informació  
Descripció i objectius que pretén aconseguir el desenvolupament de l'actuació  
L'actuació pretén convertir a l'accessibilitat en atribut facilitador de la plena integració o inclusió en la Societat de la informació (S.I.) als ciutadans de la Comunitat Valenciana, especialment a les persones amb major risc d'exclusió. L'observació, elaboració i divulgació de les polítiques d'accessibilitat; la difusió de les tecnologies inclusives; la formació i la promoció de les bones pràctiques en l'àmbit de l'accessibilitat, així com afavorir el desplegament de plataformes que faciliten l'accés a la SI als col·lectius amb risc d'exclusió constituïxen el marc i la finalitat d'esta actuació.  
Per a això, l'actuació planteja els següents objectius:   
A) Disseny i posada en marxa del Centre d'Accessibilitat TIC de la Comunitat Valenciana (CATIC), que vetle per la plena integració dels ciutadans amb alguna classe de discapacitat, i amb un conjunt d'activitats, entre les que inclouen:  
- Elaboració de la metodologia i les mètriques de l'Observatori d'Accessibilitat TIC.  
- Elaboració del primer Informe d'Accessibilitat Web a la Comunitat Valenciana.  
- Elaboració i publicació de la política d'accessibilitat web de CATIC.  
- Elaboració, publicació i distribució de guies de disseny accessible: guia tècnica de disseny de webs accessibles, guia de gestió de continguts sccessibles i guies temàtiques (pdf's accessibles, flaix accessible, vídeo accessible?).  
- Formació de 200 tècnics de l'administració pública i empreses del sector en el disseny de webs accessibles.  
- Realització de 9 jornades divulgatives sobre accessibilitat (3 en cada província de la Comunitat Valenciana).  
- Auditoria en accessibilitat web de 30 ajuntaments.  
B) Extensió del model municipal de SENIORITY  
La Comunitat Valenciana està implantant en el municipi de Sant Vicent del Raspeig (Alacant), a manera de projecte pilot, l'experiència denominada «SENIORITY per a Tots», en la que participa el Ministeri d'Indústria, Turisme i Comerç. L'objectiu d'esta experiència és definir un "model municipal" d'assistència a persones en situació de dependència recolzat en una plataforma tecnològica.  
Una vegada definit este «model municipal», l'acció que es proposa té per objectiu la seua extensió a altres municipis de la Comunitat Valenciana, que podran aprofitar l'experiència obtinguda i, inclús, implementar noves aplicacions, nous dispositius i noves tecnologies atés que una de les principals característiques de SENIORITY és ser multiplataforma i multidispositiu.   
Concretament, és objectiu de l'acció dissenyar i implementar un pla d'expansió perquè 500 noves persones dependents - més els seus cuidadors i proveïdors de servicis - puguen incorporar-se a SENIORITY a través de municipis amb una tipologia variada.   
Al final de l'acció, SENIORITY haurà de ser capaç de poder ser implantat en qualsevol municipi, adaptant-ho a les distintes tipologies de municipi detectades en esta acció, per a assegurar-ne l'èxit i acurtar enormement el seu període d'implantació.  
Mesurament amb indicadors al final del desenvolupament  
- A través de la creació efectiva de CATIC, els indicadors propis d'accessibilitat i la publicació de polítiques d'accessibilitat, guies d'accessibilitat i informes d'accessibilitat web.  
- A través de la creació efectiva d'un sistema d'indicadors que permeta d'una forma el més objectiva possible mesurar el grau de satisfacció dels usuaris, així com la usabilitat i sostenibilitat de la plataforma SENIORITY.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
Actuació 3. Museu TIC de la Comunitat Valenciana  
Descripció i objectius que pretén aconseguir el desenvolupament de l'actuació  
Esta actuació té com a finalitat identificar, arreplegar, mostrar i divulgar l'impacte que la introducció i desenvolupament, al llarg de la història, de les TIC ha suposat en diferents àmbits: social, econòmic, de servicis, d'oci i entreteniment, etc., de la Comunitat Valenciana.  
La presentació al ciutadà dels diferents elements arreplegats no adoptarà la forma de museu tradicional, perquè no tindrà una seu física única, sinó microespais (micromostres) que es desplaçaran en una plataforma itinerant per tota la Comunitat, i els continguts de la qual arreplegaran experiències, vivències, opinions, actituds, etc., dels propis ciutadans en la seua relació amb les TIC.  
En definitiva, la finalitat d'esta actuació és la de:  
- Salvaguardar l'evolució històrica de les noves tecnologies, amb plantejaments museològics diferents dels tradicionals, intentant atraure i fidelizar al públic amb propostes imaginatives, amenes i divertides.  
- Facilitar la investigació en els diversos aspectes (social, econòmic, tecnològic) relacionats amb l'evolució històrica i l'impacte de les TIC en els diferents àmbits de la societat.  
Els objectius d'esta actuació són, per tant, els següents:  
- Definir i dissenyar el pla de viabilitat i dels continguts (arquitectura general, direcció d'art, plantejament sociològic i logístic).  
- Seleccionar recursos, col·laboradors i patrocinis.  
- Desenvolupar i implantar continguts. Produir mòduls educatius i divulgatius.  
- Dissenyar i desenvolupar la web del museu, tant informativa com operativa.  
- Promocionar, realitzar activitats de màrqueting i de llançament del projecte.  
- Planificar i iniciar l'activitat itinerant del museu.  
Mesurament amb indicadors al final del desenvolupament  
- Seguiment de les diverses fites del projecte  
- Control d'assistència als diferents esdeveniments, activitats i exposicions que es desenvolupen presencialment, en diferents punts de la Comunitat Valenciana.  
- Control de visites i participació en els diferents esdeveniments i activitats que s'exercisquen a través d'Internet, mòbil, punts d'informació, etc.  
Actuació 8. Activitats de promoció, difusió i comunicació  
Descripció i objectius que pretén aconseguir el desenvolupament de l'actuació  
S'exerciran activitats de difusió, promoció i comunicació dels avantatges de la Societat de la Informació i del Coneixement i de l'aplicació de les TIC en l'àmbit ciutadà, i amb la finalitat de crear un entorn favorable per a acostar les TIC i els servicis que estes oferixen al ciutadà i a la societat en el seu conjunt.  
Les activitats concretes són:  
- Organització i realització del Dia Mundial d'Internet i de la Societat de la Informació i les Telecomunicacions. [?] es desenvoluparan una sèrie d'activitats:  
· Creació d'una plataforma de telemàrqueting per a invitar a l'acte a associacions, col·legis, i públic objectiu.  
· Creació de la infraestructura de l'esdeveniment: escenari TIC  
· Activitats diverses, a través dels diversos espais disposats en la mostra.  
Mesurament amb indicadors al final del desenvolupament  
La realització dels diversos esdeveniments, el nombre de participants i la infraestructura desplegada, així com els seminaris, conferències o activitats realitzats.  
Addenda Pime Digital 2007  
Actuació 1. De CompeTIC a la creació d'entorns productius avançats  
Descripció i objectius que pretén aconseguir el desenvolupament de l'actuació  
[?] Així mateix, per a les labors de promoció, difusió i formació, es proposa el manteniment d'una xarxa permanent d'Agents de Desenvolupament Tecnològic (ADT's) i la creació d'una xarxa d'assessoria i assistència especialitzada en noves tecnologies i la seua aplicació en la millora dels processos de producció i gestió, especialment centrada en PYME's [?].   
Com a objectius, es fixen:  
- Mantindre la xarxa d'Agents de Desenvolupament Tecnològic empresarial (9 agents).  
- [?]  
- Aconseguir l'adhesió de 200 Ajuntaments a COMPETIC, adhesió que comporta compromís de participació activa i identificació de l'Agent de Desenvolupament Local per a la difusió i dinamització del projecte en la localitat.  
- Aconseguir els acords de col·laboració per a la creació de les UCIT (OCM), així com dissenyar i implementar el pla d'actuacions d'estes unitats.  
- [?]  
Mesurament amb indicadors al final del desenvolupament  
- Quadro de comandaments de COMPETIC, amb actualització diària, i que incorporarà les activitats dels ADT's i de les UCIT (OCM).  
- Nombre d'empreses incorporades a la plataforma COMPETIC-EPA, sectors incorporats i disseminació geogràfica del projecte  
- [?].  
- Accions de formació i difusió dutes a terme en el període.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
Actuació 4. Cluster de l'Hipersector TIC de la Comunitat Valenciana  
Descripció i objectius que pretén aconseguir el desenvolupament de l'actuació  
Per a això, s'establixen els següents objectius:  
- [?] Realitzar una investigació i anàlisi, basat en tècniques prospectives, amb l'objectiu de definir l'Escenari Tecnològic 2012 de la Comunitat Valenciana [?].  
Mesurament amb indicadors al final del desenvolupament  
- [?] L'estudi de prospectiva es plasmarà en una publicació i en presentacions públiques [?].  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.  
ANNEX II  
LOGOTIPS